МОМИЧЕ ЗА МИЛИОНИ
Давай!
Свали го!
Има един човек, с когото не бих се боксирал.
Не мога да спра кръвта. - Изчезвай, некадърник!
Няма по-голям майстор по аркадите от него.
Ще я спреш ли?
Беше започнал като треньор през 60-те.
Не.
Дай да го погледна. - Добре е.
Ако не спреш кръвта, ще прекратя мача. Имаш един рунд.
Време! - Кажи ми какво да направя?
Нека те удря!
Понякога нищо не може да се направи.
Аркадата е прекалено дълбока,
имаш разкъсана вена
или просто коагулантът не може да проникне достатъчно.
Навътре в месото има всякакви варианти,
а Франки ги знаеше всичките.
Хората обичат насилието. Спират на пътя да гледат катастрофи.
Същите хора твърдят, че обичат бокса.
Те нямат представа какво е боксът.
В бокса най-важно е уважението.
Да спечелиш уважение и да отнемеш уважението на другия.
Ще загрея колата. - Господин Дън?
Пари ли ти дължа? - Не, сър.
Познавам ли майка ти?
Нямам представа, сър. - Тогава какво искаш?
Аз победих в подгряващия мач. Казвам се Маги Фицджералд.
Какво има, Маги Фицджералд?
Гледахте ли мача ми? - Не.
Справих се доста добре. Мислех, че може да ме тренирате.
Не тренирам момичета.
А може би трябва. Казват, че съм яка.
Да си як не е достатъчно.
Правите грешка.
Колата трябва да има и задна. - Не мърмори, а бутай!
Какво иска Хоган? - Мач за титлата.
Крайно време беше. - Отказах му.
Още два-три мача и ще си готов.
От доста време са два-три мача, Франки.
Имаш един шанс за титлата, Уили. Изгубиш ли, няма връщане назад.
Още два-три мача и ще сме готови за това.
Както кажеш, Франки.
Франки обичаше да казва, че боксът е противоестествен.
Че всичко в бокса е наобратно.
Понякога...
Най-добрият начин да атакуваш е да отстъпиш.
Господи, направи каквото можеш, за да опазиш Кейти.
А също и Ани.
Иначе знаеш какво искам и няма смисъл да се повтарям.
Но ако отстъпиш прекалено много и вече не си в мача...
Великолепна служба, отче. Направо ме разплака.
Какво те тревожи тази седмица? - Все същото - Светата троица.
Франки, децата в детската градина знаят, че това е въпрос на вяра.
Значи нещо като три в едно - кафе, мляко и захар?
Не смей пред църквата ми да сравняваш Бог с капучино!
Всеки ден идваш да ме тормозиш. Днес няма да го позволя.
Объркан съм. - Не си! - Объркан съм!
Ето ти отговор: Бог е един! Нещо друго? Днес съм много зает.
А Светият дух? - Израз на Божията любов.
А Исус? - Син Божи. Без глупости!
Значи е полубог?
Няма полубогове, езичник такъв!
Писа ли на дъщеря си? - Разбира се.
И лъжеш свещеник?
Защо не си починеш утре? Пропусни службата.
Казват, че най-важното за един боксьор е да има сърце.
А Франки казва: "Ако един боксьор има само сърце,
значи е готов да го пребият."
Само веднъж съм срещал боксьор, който е само сърце.
Името ми е Опасния Флипо Бам-Бам Бум
от Брауард Каунти, Тексас!
Опасния се появи в залата преди две години.
Дошъл в Ел Ей с Ървел - новото гадже на майка му.
Но Ървел нещо се загубил и се върнал в Тексас без него.
Опасния го търсил цяла седмица, преди да дойде при нас.
Нямам нищо против негрите.
Много хубаво.
Много хора от нашия край недолюбват чернилките,
но мама ме е учила да не причинявам зло на хората,
дори да са негри. - Браво! Искаш ли още нещо?
Беше обикновен въпрос, но Опасния държеше да отговори.
Искам да стана световен шампион в средна категория.
Предизвиквам Кобрата от Детройт,
Томас Убиеца Хърнс,
да се бие с мен за титлата в средна категория!
Тихо, Флип! Ти изобщо не си в ранглистата.
Не си изиграл и един мач.
Ще изляза срещу всеки! - Значи си страшен, а?
Ела да направим един рунд.
Шарел... - Ще дойда!
Остави го на мира.
Опасен, продължавай да тренираш. - Дадено, го'син Скрап.
Готин чорапогащник, Опасен.
Ще те набия после, мухльо. - Гащите ти отиват много.
Върни на майка му чорапогащника.
Шарел Бери имаше ляво кроше, което би спряло и танк,
но сърцето му беше колкото изсушено грахче.
Франки купи залата от Боби Малоун преди 17 години.
Боби искаше да отиде във Флорида, а Франки искаше нещо сигурно.
Боби почина, докато си събираше багажа.
Франки разбра, че залата е губеща.
Казах ти, че не искам Опасния да тренира тук.
Не пречи на никого, Франки. - На мен ми пречи!
Боли ме като удря въздуха така, сякаш въздухът ще му отвърне.
И колко пъти да ти казвам, че белината си е белина?
Защо не купуваш от евтината? Тази е много скъпа.
Мирише по-хубаво, Франки. - Белината мирише на белина!
Здрасти, Скрап. - Здрасти, г-н Уили!
Снощи направи добър мач.
Уили! - Здрасти, Сали.
Добър мач! Хората говорят.
Що за език е този?
Какво искаш?
Дойдох да ти кажа, че боксьорът ти не говори с другия мениджър.
Не говори с другия мениджър? - И то не с кого да е,
а с Мики Мак.
Дойде да ми кажеш, че Уили не говори с Мики Мак.
Не си казаха нито дума.
Опитвам се да чета. - Щом смяташ, че е по-важно.
Кое е новото момиче?
Какво?!
Исусе Христе! - Побързай!
Ако продължава да удря така, ще си счупи китките.
Казах ти, че не тренирам жени. - Реших, че може да размислиш.
Много треньори работят с жени. Лесно ще намериш някой.
Трябваш ми само ти, шефе.
Не ми викай "шефе"! Не съм ти никакъв шеф.
Готов ли си, Уили? - Винаги.
Ако спра да ти викам "шефе", ще ми станеш ли треньор?
Значи ще продължавам.
Идваше от югозападен Мисури.
Мизерните покрайнини на още по-мизерния Теодосия -
градче сред кедровата гора между края на света и майната си.
Цял живот бе знаела само едно: Че е бял боклук.
За кучето ми.
Бе избягала на 3000 километра, но Теодосия все още бе зад ъгъла.
Блъскам чувала, шефе. - Не съм ти шеф.
И чувалът блъска теб.
Върни й парите. - Сигурен ли си?
Колко плати? - За 6 месеца.
Исусе Христе! - Мога да й ги върна.
Не се прави на тарикат! Ако мисли, че ще й върна толкова пари
само за да се отърва от нея, значи е превъртяла.
Но не я окуражавай!
Какво прави Опасния? Какво гледа?
Прилича ми на бутилка вода. - Плати ли си сметката?
Сметката?! Той не може да си позволи дори гащи!
Махай се от кабинета ми.
Не мисли за чувала като за чувал.
Не съм треньор, но поне това мога да ти покажа.
Оценявам всяка помощ.
Мисли за чувала като за човек. Той се движи постоянно.
Обикаля около теб, бяга от теб... Схващаш ли?
Не го удряй, когато идва към теб, защото ще отблъсне удара ти
и ще наруши баланса ти. Гледай го внимателно.
Върти се и движи главата си.
Изнеси едното рамо назад, за да си готова за силен удар.
Хайде сега! Точно така, не спирай.
Добре! Пази брадичката.
Завърти се! Не спирай.
Добре... - Така ли?
Да. Удари няколко пъти.
Прибери брадата!
Точно така!
Когато усвоиш това, ще минеш на крушата.
Имаш круша, нали?
Ще я взема назаем, докато си купя. - Добре, а сега си отивай.
Да повървим заедно? - Аз живея тук.
Искаш ли да ти покажа? - Да.
Хубаво е.
Може ли да потренирам още малко?
Само затвори вратата, когато си тръгваш.
Благодаря ти.
Ако в бокса има магия,
тя е в това да не спреш боя, когато нямаш сили,
когато си със счупени ребра, разкъсани бъбреци и отлепена ретина.
Магията е да рискуваш всичко за мечта, в която вярваш само ти.
Внимавай за краката!
Точно така.
Ей, Флип! Ела насам, приятел!
Намерих ти достоен противник.
Не се бия с жени.
Защо бе, брато? Идеално е!
Първо ще се боксирате,
а после ще я целунеш.
После пак ще се биете. - Красота! Това си е поезия.
Чиста поезия. - Май си започнал да четеш.
Това жена ли е?
Гледай какви малки цици има! Като ухапване от комар.
Дори устата не могат да ти напълнят.
Гледах последния ти мач, Шарел.
Прекара толкова време по лице, сякаш рингът имаше цици.
Рингът имал цици!
Вижте ме! Аз съм Шарел!
Чукам ринга!
Рингът имал цици! Това е смешно, брато.
Млъквай! На какво се смееш?!
Дръж ми чувала, тъпак!
Откога започнаха да правят чорапогащници за мъже, Флипи? Тъпак!
Стига толкова за днес.
Ще ти направя масаж.
Дъщеря ми има урок по пиано. Казах на Грейс, че ще я закарам.
Грейси няма ли кола? - Не харесва новата.
Иска си старата, но търговецът не я дава.
Мога да поговоря с него.
Ще ти бъда задължен. - Добре.
Благодаря ти. - До скоро.
Умира си за масажи, а днес не иска?
Ти работиш ли нещо изобщо?
На твое място не бих се притеснявал за това дали аз работя.
Момичето май напредва.
Да... Сякаш някой й помага.
Може да е природен талант. Май има данни.
Има круша, която по принцип е моя!
Откъде ли я е взела?! - И аз се чудя.
Крушата ще ми трябва.
Тази? - Да, тя си е моя.
Хората ще помислят, че те тренирам. - Това лошо ли е, шефе?
Да! Докато те гледат с тази круша, губя клиенти.
Съгласна съм, не съм много кадърна.
А аз не мога да давам крушата си на всеки.
Разбирам.
Виждаш ми се добро момиче.
Да ти дам ли един съвет? - Ще ти бъда задължена.
Сигурен съм, че ще намериш треньор, който работи с жени.
В момента това е много актуално.
Но само ще си загубиш времето, защото си твърде стара.
Не се чувствам толкова стара.
Аз също, но няма да ме видиш да се боксирам с 21-годишни.
Един боксьор се подготвя за около 4 години.
Ти на колко си? - Все още съм на 31.
Значи така - 31.
Няма да започнеш да учиш балет на 31 години, нали?
Аз тренирам от 3 години.
И не можеш да удряш круша? Какво си тренирала?
Досега не съм имала круша. - Съжалявам, но си личи.
Някой трябва да ти каже истината.
Съжалявам, че трябва да съм аз. - Да...
Извинете, че ви взех крушата, г-н Дън.
Няма да се разплачеш, нали? - Не, сър.
Ето...
Вземи проклетата круша. - Тя ви трябва. - Вземи я!
Не съм я пипал от 20 години.
Оттогава съм скъсал 3. Дано ти й се порадваш.
Ще я взема назаем, докато си купя.
Само да не я загубиш.
Знам, че твоят човек е шампион, затова няма да делим на половина,
но ако не дадеш 40 процента...
Обади ми се, като стане 60 на 40 или не ми се обаждай въобще.
Здрасти, Уили! - Здрасти, Франки.
Проблем ли има? - Съжалявам, че ти се изтърсвам така.
Знам, че не обичаш гости.
Ти не си гост, Уили. Можеш да идваш, когато поискаш.
Благодаря ти за колата на Грейс.
Няма за какво да ми благодариш.
Да платиш с 1000 долара повече за своята кола не е много изгодно.
Грейси се разплака, като я видя. - Сериозно?
Искам да поговорим по бизнес.
Току-що говорих с Хоган. Мачът за титлата е през септември.
Остава да уточним процентите. - Трябва да се разделим, Франки.
Какво?
Уили, имаш само още 2 мача до титлата.
Не е това. Ти сам каза, че ще имам само един шанс.
Ако спечеля, трябва да направя възможно повече пари.
Имам нужда от мениджър, който е в играта.
И трябва да подпиша преди мача.
Той каза, че ще ме вземе само ако подпиша още сега.
Значи аз те доведох до финала, а някой друг ще те заведе на него?
Иначе не е навит! Съжалявам, Франки.
Знам откога чакаш титла. Щеше ми се аз да ти я донеса.
Мики Мак е бизнесмен. Не може да те научи на нищо.
Ти ме научи на всичко, което ми трябва.
Има някои неща, които хората не искат да чуват.
Предизвиквам Кобрата от Детройт, Убиеца Хърнс,
на бой за световната титла в средна категория!
Опасен, сложих лапите, за да ги удряш.
Работя върху краката, го'син Скрап.
Опасен, започвай да удряш или се разкарай от залата.
Изчакай ме малко, докато обмисляш удара.
Мисля как да ударя по-силно заради вас, го'син Скрап!
Никой не искаше да каже на Опасния, че Хърнс се е оттеглил.
Чух за Уили.
Много гадно от негова страна.
Нямаше да е толкова лошо, ако ти не беше толкова стар.
Поне виждам с двете очи.
Но това не ти помогна, а?
Е, имам си залата. Нямам нужда да тренирам боксьори.
Уили каза ли ти защо? - Мики има нужните връзки.
Не става въпрос за връзките. Ти не вярваше в него.
Открих го и го държах осем години. Как да не съм вярвал в него?
Той знаеше, че можеше да му уредиш мач за титлата още преди години.
Учудвам се, че остана толкова.
Да излезеш на ринга и да вземеш титлата са две различни неща.
Какво трябваше да направя? Да го пусна, без да го пазя?
Значи го пазеше от титлата? - Да.
Това вече има смисъл.
Ами ти, Скрап? Какво направи твоят мениджър?
Ти беше много по-добър от Уили. Уреди ли ти мач за титлата,
или те пусна да се блъскаш в юмруците на други хора,
докато не загуби окото си? - Имах своя шанс.
Поне се оттеглих с бой.
Спомням си. Съжалявам, но не исках моят боксьор да остарее,
като чисти плюнките на хората.
Прав си, ти си най-умният. Все пак учиш гръцки.
Това е келтски. - Пазиш себе си от титла.
Как се казва това на келтски?
Благодаря.
Мачът продължава, а шампионът продължава да бие Уили Джоунс.
Той редува леви и десни. Притиска го до въжетата...
Боксът е противоестествен.
Всичко в него е наобратно.
Ако искаш да минеш наляво, не пристъпваш наляво,
а натискаш с десния палец.
За да минеш надясно, използваш левия си палец.
Вместо да бягаш от болката, както правят нормалните хора,
ти вървиш към нея.
Уили се връща в мача...
Господи! Той удря шампиона с дясната и шампионът пада!
Реферът брои и Уили е новият световен шампион!
Това, което се случи тук, е направо невероятно,
но фактът си е факт - имаме нов световен шампион!
Всичко в бокса е наобратно.
Искаш ли чийзбургер?
Купил си ми чийзбургер? Ти никога не черпиш.
Поръчах си го и не можах да го изям. Искаш ли?
Светът може би продължава да се върти.
Гледа ли мача? - Гледах го.
Уили беше добър.
Само това ли ще кажеш? - Той спечели мача, нали?
Виждам, че си работил върху себе си. Вече споделяш чувствата си. Браво!
Ти гледа ли мача? - Да, имам НВО.
Откъде имаш пари за НВО?
Откога ти повтарям да си пестиш парите!
От мача ми с Тайфуна Джонсън в "Стейдиъм Клуб" в Тупело, Мисисипи.
Така ли?
Мениджърът ми ни остави да се прибираме вкъщи на стоп.
Нищо ли не помниш?
Помня как ходех по пътя и очаквах всеки момент да ме линчуват.
Заряза ме, докато пикаех зад онази бензиностанция.
Спрях кола и тя тръгна още преди да затворя вратата.
Върнах се пеша 3 километра.
Просто съвестта ти се оказа по-силна от теб.
Какво става?
Тя има рожден ден.
Не дишаш правилно. Затова се задъхваш.
Значи имаш рожден ден? На колко години ставаш?
На 32, г-н Дън. Дойдох да отпразнувам факта,
че прекарах още една година в миене на чинии и сервиране.
Правя го от 13-годишна.
А според теб чак на 37 ще стана свестен боксьор.
И след като цял месец не мога да се справя с тази круша,
сигурно е така.
Освен това брат ми е в затвора, сестра ми лъже социалните,
че едно от бебетата й е още живо, татко ми умря,
а мама тежи 150 килограма. Ако мислех като хората,
щях да се върна у дома, да си купя каравана и фритюрник.
Проблемът е, че се чувствам добре само когато се боксирам.
Ако съм прекалено стара, значи не ми остава нищо.
Стига ли ти толкова истина?
Това твоята круша ли е? - Твоята я върнах.
За съжаление е като нова.
Чакай, чакай...
Ще ти покажа няколко неща, а после ще ти намерим треньор.
Не, съжалявам. - Имаш ли избор?
Да, защото ако ме тренираш ти, ще стана шампион.
Видях, че ме гледаш. - От съжаление.
Не говори така! Не го казвай, ако не го мислиш!
Искам треньор.
Не искам благотворителност, нито пък услуги.
Ако не си съгласен, значи имам още един повод за празнуване.
Спри, спри!
Спри, по дяволите!
Какви ги вършиш?
Добре. Ако те взема при мен...
Няма да съжаляваш. - Чуй ме! Ако те взема...
Ще се скъсам от тренировки. - Вече знам, че правя грешка!
Слушам те, шефе.
Ако те взема, няма да оспорваш нито една моя дума.
Няма да питаш: "Защо?" Ще казваш само: "Да, Франки."
А аз ще се опитам да забравя, че си момиче.
Само това искам. - И да не плачеш, като те заболи!
Добре... - Разбрахме се.
Още не. Ще те науча как да се боксираш,
а след това ще ти намерим мениджър. - Не искам да споря, но...
Иначе няма да те тренирам.
Ще те науча на всичко необходимо и ще спечелиш милиони.
А може и да ти избият зъбите. Не искам и да знам.
Или така се договаряме, или изобщо не се наемам.
Добре...
Първото, което забелязах, е, че не си движиш краката.
Стоиш и не помръдваш. Трябва да се движиш.
Това е едно от най-полезните неща.
Ето какво ще направиш.
Заеми стойка... Свий си краката малко.
Заеми боксова стойка. Така, сякаш ще удариш някого.
Да ги мърдам ли, шефе? - Сега удари.
Спри! - Къде сбърках?
Сбърка в две неща:
Първо - зададе въпрос. И второ - зададе втори въпрос.
Помни едно -
не е важно колко силно удряш, а дали удряш добре.
Гледай.
Можеш да броиш с мен. На едно удрям крушата.
Ще ми покажеш ли пак?
Просто кажи "едно", моля те! - Едно...
Само "едно". Точно така.
После се местя на десния крак. Тежестта ми отива на десния.
После удрям с ръба на дланта, сякаш разбивам лед с шиш.
После местя тежестта на левия крак
и удрям с дясната ръка.
После пак шиша и пак на десния крак...
Гледай само краката...
Ето така. Продължавай да се упражняваш.
Учиш ги как да застават, да държат краката под раменете си...
За да направиш боксьор, трябва да свалиш боята до дърво.
Ще почиваш в гроба. Хайде!
Няма как да им заповядаш да забравят всичко, което знаят.
Трябва да ги накараш да го забравят до мозъка на костите си.
Да ги изтощиш дотолкова, че да чуват само твоя глас
и да правят това, което им казва той. Нищо друго.
Да ги научиш да пазят баланса си и да отнемат баланса на противника.
Не толкова ниско! Дясно кроше и обръщане надясно.
Как да започнеш удара от десния палец на крака
и как да сгънеш колената, когато удряш късо кроше.
Как да отстъпваш с удар така, че другият да не иска да те следва.
А после им показваш всичко отново. И отново, и отново...
Докато не започнат да си мислят, че са се родили с тези знания.
Стига толкова за днес. Браво! Добро момиче.
Готова ли съм за мач, шефе?
Ела тук.
Не дишаш.
Съжалявам, но не съм съгласна.
Всеки път, когато те притиснат, спираш да дишаш.
Добре, но като изключим това, се справям доста добре, нали?
За момиче. - Не тренирам момичета.
Готова ли съм за мач, шефе?
Ще ти намерим мениджър и ще разберем, нали?
Бих си намерила мениджър, но нямам време от тренировки.
Имаш ли семейство, шефе? - Какво?
Прекарваме толкова време заедно, а не знам дали имаш семейство.
Не.
Имам дъщеря - Кейти.
Значи имаш семейство. - Не сме много близки.
Колко тежи тя? - Какво?
В моето семейство проблемите идват с килограмите.
Не е много едра.
Преди беше атлетична, но не съм я виждал отдавна.
Е, как мислиш?
Готова ли съм за мач?
Ей, Сали!
Би ли дошъл за минута?
Франки, искам да поговорим! Ще дойдеш ли за малко отзад?
Сали е добър мениджър. Има момчета от Златната ръкавица.
Търсиш ли момиче, Сали? - Търся добро момиче.
Ето, готово.
Беше ми приятно да работим заедно.
Какво искаш? - Нищо.
Гледал съм как тренираш. Имаш страхотна левачка.
Благодаря.
Съгласна ли си да пробваме как ще се сработим?
Да.
Мисля, че си готова за мач.
Брек!
Къде бъркам? Само да вляза и ме пребива!
Няма проблем, изтощаваш я. - Има проблем! Падам.
Само я изтощаваш.
Приятна вечер, нали? - Исусе Христе!
Момичето е на Лони Уошингтън. Много е добра!
Има 11 победи.
Вдигни лявата ръка!
Лони има много добри боксьори.
При него е и Джоуи Адажио - шампионът в лека категория.
Лявата, по дяволите!
Не бих избрал точно нея за начало, но Сали е добър мениджър.
Сигурно мисли, че Маги ще я бие. - Исусе Христе! Вдигни лявата!
Мислиш ли, че те чува от тук?
Разбира се, ако Маги загуби, Сали не губи нищо.
Може дори да спечели. Още една победа за момичето на Лони,
а Лони пуска лекия боксьор на Сали срещу шампиона.
Сали иска мач с Адажио?
Какво ли знам аз? Тук съм само защото обичам бокса.
Майко Божия!
Брек!
Ела тук! - Ела при мен!
Лявата ти ръка е ниско! Вдигни лявата ръка!
Може ли да говоря с боксьора си? - Нищо не правиш!
Така ли съветваш и момчето си в лека категория?
Какви ги говориш, Дън? - Аз говоря, а ти какво правиш?
Боксьорът твой ли е? - Мой е!
Нещо не се сработваме, Сали.
Добре, вземи я! И без това е некадърна.
Някой да ми каже какво става! - Закъснях и Сали ме заместваше.
Боксьорът твой ли е?
Да, мой е. - Имаш 10 секунди!
Вдигам си лявата ръка, но като ударя, тя пада.
Нека пада. - Така ще е по-лесно.
Тя мисли, че вече те познава. Лявата ти пада, а тя удря отгоре.
Изчакай да го направи. Тя мисли само за това.
И като се подготви с дясната... - Разбрах те.
Тогава й удряш едно прощално кроше. - Тук е!
Започвайте или спирам мача! - Дай й да разбере!
Тялото знае това, което боксьорът не знае - как да се пази.
Вратът се върти само донякъде.
Завъртиш ли го малко повече и тялото казва:
"Аз поемам оттук, защото ти явно не знаеш какво правиш."
Видя ли как го направи? Точно като Шугар Рей!
Момичето е като Шугар!
"Легни и си почини. Ще го обсъдим, като се свестиш."
Това се нарича нокаут.
Не се размеквай! Справи се добре.
Благодаря, шефе.
Помниш ли правилото? - Да не свалям лявата?
Винаги да се пазиш.
Какво е правилото? - Винаги да се пазя.
Добре. - Как ме пазеше, като ме заряза?
Не те пазех. - Няма проблем.
Ще поработя върху лявата, шефе. - Изпий си водата.
Иначе как се справих? - Добре... Беше добре.
Ще ме зарежеш ли пак? - Никога.
Там, където работиш, има ли домашен лимонов пай?
Разбира се. - Да не е с плънка от консерва?
Да, от голяма консерва. На нея пише "Домашен пай".
Искам да починеш този уикенд. - Днес е едва четвъртък.
Ще спориш ли с мен? - В никакъв случай, шефе.
Всички боксьори са твърдоглави по един или друг начин.
Те винаги мислят, че знаят нещо по-добре от теб.
Ще отделиш ли няколко минути за Непорочното зачатие?
Но дори и да грешат.
Дори и заблудата им да се окаже големият им провал,
ако можеш да я избиеш от главата им, значи не са боксьори.
Нали казах да дойдеш в понеделник? - Така каза, шефе.
Това беше снощи. - Каза да не споря с теб.
Тая жена не ме слуша за нищо!
Искаш ли съвета ми? - Какво?
Къде са ти обувките?
Проветрявам си краката.
Имаш огромни дупки на чорапите.
Не са чак толкова огромни.
Не ти ли дадох пари за нови чорапи?
Това са нощните ми чорапи.
Краката ми дишат, докато спя.
А защо ги носиш през деня?
Защото дневните ми чорапи имат прекалено много дупки.
Ако ти дам още пари, ще си купиш ли нови чорапи?
Моля те!
Много бих искал, но не мога да обещая.
Може да стигна до хиподрума.
Край!
На Маги не й трябваше много, за да влезе в серия.
Май оправих дишането.
Не си оправила дишането. Нокаутираш ги в първия рунд.
Мислех, че това е целта. - Целта е да станеш добра.
Не можеш да станеш добра, ако нокаутираш всички веднага.
Как ще ти намирам противници?
Никой не иска боксьорът му да се излага.
Защо продължавам с 4-рундови мачове?
Нямаш дробове за 6 рунда.
Имам, ако продължавам да ги нокаутирам в първия рунд.
Франки я накара да изиграе още един 4-рундов мач
само за да й покаже кой е шефът.
Съжалявам, шефе.
А Маги му показа кой е шефът.
Давай!
Първият й 6-рундов мач не мина много гладко.
В ъгъла! Три, четири, пет, шест, седем...
...осем, девет, десет! Край!
Маги я нокаутира чак в края на първия рунд.
След това никой не искаше да пуска боксьорите си срещу нея.
Франки трябваше да плаща, за да й уреди прилични мачове.
Повишаваше финансовия интерес на мениджърите на противника.
Но и това не продължи дълго.
Тогава Франки направи нещо, което мразеше да прави.
Рискува.
Премести я в по-горна категория.
Това можеше да се окаже грешка.
Брек!
Време!
По дяволите!
Добре съм. - Дай ни само 2 секунди.
Носът ти е счупен.
Мамка му! Оправи го. - Не мога.
Можеш да го оправиш. - Не мога, трябва да спра мача.
Виждала съм какво можеш! - Ще го наместя, но кръвта ще тече.
Докторът ще спре мача. - Ако спреш кръвта, ще я бия.
Захапи това.
Вдишай! - Какво? - Вдишай...
Дишай навътре!
Добре ли е? - Да, добре е.
Имаш само 20 секунди, преди носът ти да се превърне в гейзер.
Само 20 секунди!
Тръгвай.
В ъгъла!
Две, три, четири, пет...
...шест, седем, осем...
...девет, десет!
Мо Кушле.
Какво четеш?
Какво каза? - Иска да знае какво четеш.
Йейтс. Главата назад!
Защо не й почетеш малко Йейтс? Да види какво удоволствие е.
Кога най-накрая ще я приемат? - Добре съм, Франки.
Какво научи тази вечер? - Винаги да се пазя.
Какво е правилото? - Винаги да се пазя.
Маргарет Фицджералд? - Тук!
Ще те чакам тук.
Как си? - Аз ли? - Да, ти.
Не ме боли мен.
Счупеният нос не боли чак толкова.
Защо ми го казваш?
Просто така.
Някои рани са прекалено дълбоки. Прекалено близо до костта.
И колкото и да работиш върху тях, не можеш да спреш кръвта.
Пишеш ли на дъщеря си? - Всяка седмица.
Нямам никаква представа защо идваш на църква.
След 12-ия пореден нокаут Франки получи няколко добри оферти.
Първата беше от Били Синята мечка Остерман
за титлата на WВА.
Били беше бивша проститутка от Източен Берлин.
Носеше й се славата, че се бие най-непочтено от всички.
Изобщо не й пукаше, че може да убие някого.
Публиката я обожаваше.
Той отказа предложението, дори без да каже на Маги.
Следващото беше от шампионката на Британия - едно ямайско момиче.
Нямаме интерес.
Той отказа и него.
Това са много пари, шефе.
Вече изкарваш доста пари. Защо още работиш тук?
Мачът е за титла, нали? - Ти англичанка ли си?
Не можеш да спечелиш тази титла.
Тя няма какво да губи, ти няма какво да спечелиш.
Може да стане добър мач.
Да, но ти току-що влезе в категорията.
Не ти стигат претендентките, а искаш британската шампионка?
Не съм забелязала, че се бия с претендентки.
Можеш да си намериш друг мениджър винаги, когато пожелаеш.
А ако се научиш да пазиш лицето си малко по-добре,
няма да има нужда да отказвам повече предложения.
Лицето ми е така открито, че само чудо ме спасява от нокаута.
Днес няма да тренираш повече. Имаме резервации.
Вземи си един душ.
Това е за теб.
А това е за теб.
Какво е това?
Не е голяма тайна какво ще си пожелаеш.
Духни свещта.
Благодаря ти.
Тридесет и три не са чак толкова много.
Аз се боксирах до 39.
Цели 23 години.
Как си, Скрап? - Добре съм, Мики.
Много добре.
Какво ще желаете? - Кафе.
Вие двамата не си ли говорите? - Не го познавам.
Запознах се с Франки слез 37-ия си рожден ден.
Той обработваше аркади.
Успяваше да ме закърпи, когато смятах, че е невъзможно.
Хубаво е той да е в ъгъла ти. - Така е.
Беше с мен на последния ми бой в Сан Берду.
Мениджърът ми се напиваше някъде
и бяхме само Франки и аз.
Ядох голям бой.
Всеки има определен брой мачове, които може да издържи.
Никой не знае колко са.
Моите бяха 109.
Но не исках да си го призная.
В четвъртия рунд ми се отвори една аркада.
Кръвта течеше в окото ми.
Трябваше да спрат мача,
но аз бях черен боксьор в Сан Берду. Бях отишъл да проливам кръв.
Рунд след рунд карах Франки да ме кърпи.
Той искаше да хвърли кърпата,
но не ми беше мениджър и не можеше нищо да хвърли.
Рунд след рунд се караше с мен.
За малко щях да се разсмея, защото него май го болеше повече.
Изкарах 15 рунда
и загубих по точки.
На сутринта загубих окото си.
Цели 23 години не отрони и дума по въпроса.
Не се и налага. Виждам изражението му, когато ме погледне.
Франки си мисли, че е трябвало да спре мача
и да спаси окото ми.
Цял живот мечтае да не бях излязъл в 109-ия си мач.
А аз исках 110.
Истината е, че ако искаш да стигнеш до титлата,
може би той не е човекът, с когото трябва да го направиш.
Ти ли каза на г-н Мак, че ще сме тук?
Изяж си кексчето. - Аз ще платя.
Такова е правилото. Винаги се пази.
Хората никога не следват правилата.
Ако възнамеряваше да остави Франки, трябваше да го направи още тогава.
Г-н Мики Мак? Аз съм Маги Фицджералд.
Чух, че сте добър мениджър. Че Уили е доволен от вас.
Но искам да знаете, че никога няма да се разделя с г-н Дън
и не е нужно повече да търсите поводи да се срещаме случайно.
Извинете, че прекъснах вечерята ви.
Маги винаги атакуваше още в първия рунд.
Писмата винаги идваха с едно и също клеймо -
"Да се върне на подателя".
Ще ти направя кафе.
Какво правиш с парите си? - Спестявам ги.
Добро момиче.
Като спестиш достатъчно, трябва да си купиш къщичка.
В брой, без ипотека. - Дотогава ще мине доста време.
Може да не ти е лесно, но трябва да си купиш дом.
Ако харчиш за излишни неща, какво ти остава?
Разбираш ли ме?
Ако чакаш прекалено дълго, не ти остава нищо.
Добре, веднага щом имам пари.
Аз направих много грешки. Не искам да ги повториш.
Знам, шефе.
Няма да живея вечно. - Какво е това?
Запис на оная англичанка.
Ако ще се биеш за титлата...
Слизай долу! Знаеш ли колко съм стар?!
Благодаря ти, шефе!
За нищо, скъпа. А сега дай да пъхнем това във видеото.
Какво видео?
Нямаш телевизор, а? - Не.
Добре...
Десет минути, любов моя. - Благодаря! Каза, че ме обича.
Сигурно не е първият.
Първият след татко ми.
Ако победя, дали ще ми предложи? - Ако победиш, аз ще ти предложа.
Имам подарък за теб.
Май са сбъркали нещо.
Не, твоят е. - Какво означава това?
Не знам, нещо на келтски.
Прекрасен е! - И аз така мисля.
С копринена нишка.
От Съединените Щати претендентката
Маги Фицджералд!
Мо Кушле! Видяхте ли й халата?
Мо Кушле!
Нейният мач не беше основният.
Тя трябваше да подгрее за мача за титлата в средна категория.
Но едва ли някой, който е бил там
може да ви каже кой друг излезе на ринга онази вечер.
Бокс!
Мо Кушле!
Здрава е.
Не мога да я доближа.
Знаеш ли защо? - Защо?
Защото е по-добра от теб.
По-млада е, по-силна е и има повече опит.
Какво ще направиш по въпроса?
Тръгвай.
Бокс!
Мо Кушле!
Мога да попитам някого. - Добре.
Ако разбереш какво е, кажи ми.
Каквото и да означаваше, името й се лепна.
Маги имаше мачове в Единбург и Париж, Брюксел и Амстердам.
Навсякъде беше "Мо Кушле"!
Явно имаше много ирландци или хора, които искат да са ирландци.
Когато се върнаха в Щатите,
Маги беше от съвсем друга величина.
Тогава получиха ново предложение за мач за титлата.
Какви ще са процентите? - 60 на 40.
Ние ще вземем 60 процента, защото Маги привлича публиката.
Това момиченце? - Мислиш, че греша?
Мислиш, че публиката иска да види
как яката шваба пребива никому неизвестна госпожица?
Намери някой да го потвърди и ще вземем 40 процента.
Искат 60 на 40, но ще стигнат до 50 на 50.
Как е онова момиче? - С комоцио и спукано тъпанче.
Ще се оправи ли? - А ако не се оправи?
Дали да не й изпратя нещо?
Можеш да й изпратиш чека си. Сигурен съм, че ще го приеме.
Шефе?
Малката къщичка, за която говорихме... Купих я.
Ти си умно момиче. - Купих я за мама.
Близо е до караваната й.
Без ипотека, както каза ти.
Ти си добра дъщеря.
Тя още не знае.
Може ли да останем още един ден и да минем от там?
Тя иска да се запознаете.
Добре, ще минем.
Господи! Мамо, излез.
Мери М. Е тук.
Старата къща на Джонсън. - Вече не е тяхна.
Твоя е, мамо. За теб, Мардел и децата!
Купила си я за мен, Мери М? - Твоя е, без ипотека!
Скъпа... - Няма хладилник, няма печка!
Ще има, когато се нанесете.
Колко пари даде? - Няма значение.
Не трябваше да го правиш. - Имахте нужда.
Трябваше първо да ме попиташ!
Ако разберат, ще ми спрат помощите. - Няма, мамо.
Ти си добре, работиш. Но аз разчитам на помощите.
Изпращам ти пари, мамо.
Ами лекарствата ми? Ще ми спрат безплатните лекарства.
Как ще си ги купувам? - Ще ти изпращам повече пари.
Нали не очакваш Джей Ди да живее с нас? Скоро излиза от затвора.
Защо просто не ми даде парите? Защо трябваше да ми купуваш къща?
Не трябваше, мамо.
Но къщата е твоя. Ако искаш парите, продай я.
Знам, че не ми мислиш лошото, но просто не обмисляш нещата.
Така е, мамо. - Ще опитам да задържа къщата.
Но се притеснявам за разходите.
Ще ти изпратя още пари.
Твоичкият удря ли те?
Това е от бокса, мамо. Аз съм боксьор.
Намери си мъж, Мери М. Започни да живееш нормално.
Хората се смеят, като чуят с какво се занимаваш.
Мъчно ми е, но ти се смеят.
Имал ли си куче?
Не, но вместо куче имах един боксьор в средна от Барстоу.
Татко ми имаше немска овчарка - Аксел.
Задните му лапи бяха много зле
и се влачеше от стая в стая само с предните си лапи.
Двете с Мардел се смеехме, като го гледахме как се мъкне
по пода в кухнята.
Татко вече беше така болен, че едва стоеше прав.
Но една сутрин стана и занесе Аксел в пикапа си.
Двамата отидоха в гората. По пътя пееха и виеха.
Чак когато татко се прибра сам вечерта,
видях лопатата в пикапа.
Хубаво им беше да са заедно.
Имам само теб, Франки.
Е, имаш мен.
Поне докато не ти намерим по-добър мениджър.
Може ли да спрем тук?
Да.
Тук сервират най-хубавия лимонов пай в околността.
Не го правят с консервиран боклук.
Мога да умра и да отида в рая.
Идвах тук с татко.
Това място дали се продава? Имам малко спестявания.
"Закусвалнята на Айра"
Да, благодаря.
Какво гледа Опасния?
Прилича на поредната бутилка вода.
Ще дойдеш ли във Вегас с нас?
Да те гледам как залагаш на дребно?!
Сърцето ми няма да издържи.
Тя ще има мач за титлата. Със Синята мечка.
Милион долара разделени на две. - Това е много добре, Франки.
Трябва ми добър секундант. Реших да поканя теб.
И защо смяташ, че ще се съглася?
Защото си полусляп стар глупак, който провали кариерата си.
Ще имаш шанса да усетиш какво е мач за титлата.
Извинявай, че те съжалявам.
Ще си вземеш някой във Вегас.
Някой с млади ръце.
Няма да плачеш, нали? Едно момиче ми стига.
Ако оставя това място и за ден,
имаш ли представа как ще изглежда след това?
По същия начин. - Върви по дяволите!
Кажи на Маги да не се връща без титла.
Ще й кажа.
Гос'ин Скрап...
Имам един въпрос, но мисля, че е много глупав.
Тук няма глупави въпроси, Опасен.
Как напъхахте тоя лед в бутилката през толкова малка дупка?
Мисля от доста време и не мога да разбера.
Ще ти покажа, Опасен. - Можете да ми покажете?
Мисля, че да.
Мисля, че вече съм готов за мач, гос'ин Скрап.
Взех билетите. Готова ли си?
Ще летим? - С кола ли предпочиташ?
Мен ли питаш?
Какво предпочиташ - самолет или кола?
Значи накрая ще реша нещо?!
Точно това казвам. - Добре.
Натам със самолет, насам с кола.
Не бях чувал подобна глупост. Как ще го направим?
Ти каза, че решавам аз.
Разкатай ги, Опасен!
Ей, старче! Тоалетната се е запушила.
Флипи, ела тук за малко.
Господи! Мили Боже!
Тъпак!
Хайде, Опасен! - Защита!
Можех да съм в "Мираж", да си пия май-тай
и да гледам голи жени!
Бий се, Опасен!
Удряй! - Точно така, Опасен!
Хайде, Флип! Какво правиш? Пусни го!
Всичко е наред!
Всичко е наред...
Не ни трябва треньор в ъгъла! - Как се справих, гос'ин Скрап?
Много добре, Опасен! Ти си моят герой.
Хайде, Флип! Мачът още не е свършил.
Всеки може да загуби мач, синко.
Ще се възстановиш и ще станеш световен шампион.
Няма да стана, гос'ин Скрап.
Трябваше да се досетя. - Зарежи го тоя белия.
Дай да ти помогна. - Само ми я развържете.
Не сваляй ръкавиците, Опасен! Още не си ги използвал.
Може ли да ги взема, Опасен?
Нали беше Опасния?
Хайде!
Ясно! Тази вечер ще се бия с идиот и със старец.
Обадете се на ЕSРN, защото това не може да се опише!
Сто и десет.
Намери си работа, боклук.
Спечели този мач и ще ти кажа какво означава.
Доведох ти гайдари.
Бий я право по циците, докато не посинеят и не окапят.
Дами и господа, следва основният мач за вечерта.
В този ъгъл - претендентката Маги Фицджералд.
Тя е в червения ъгъл. В синия ъгъл -
световната шампионка в средна категория
Били Синята мечка!
Мили Боже!
Претендентката атакува. Комбинация в тялото и главата.
Дясно кроше спира шампионката!
Брек!
Ако го направиш още веднъж, ще ти взема една точка!
Продължавай.
Кучка!
Достатъчно! Ще ти отнема точка.
Минус 1 точка за синия ъгъл.
Отвори си очите, копеле...
Дами и господа, приключи първият рунд от мача за титлата.
Ако го направиш още веднъж, ще те дисквалифицирам.
Всичко ще бъде наред. - Без съмнение, шефе.
Само се пази! Стой по-далеч от нея.
В ъгъла!
Не ставай, кучко! ...осем, девет...
Брек!
Остави на мен!
Очите ми се замъглиха, шефе. - Колко очи ти трябват?
Само едно.
Какво да правя с Мечката?
Помниш ли стъпката встрани и крошето в черния дроб?
Направих го, тя е от желязо. - Не искам да удряш дроба.
Удари я под кльощавия задник.
Удари я по седалищния нерв. Удряй и не спирай!
Не спирай да удряш! - Ами съдията?
Стой между съдията и Мечката и всичко ще е наред.
Ти си! Не я пускай!
Лекар!
Дишай.
Точно така, дишай.
Добре... Погледни ме! Концентрирай се.
Дишай.
Точно така.
Как си, скъпа?
Брада ли си пускаш, шефе?
Мисля, че с нея жените ще ме харесват повече.
Няма.
Много ли те боли?
Не ме боли изобщо.
Е, това е добре.
Къде е Франки?
Говори с докторите отвън.
Сигурно ги учи как да си вършат работата.
Казват му, че първите ми два прешлена са напълно разбити.
Гръбначният ми стълб е счупен и няма да могат да го оправят.
Ще остана така до края на живота си.
Помолих ги те да му кажат. Не знам как ще го понесе.
Гледа ли мача?
Естествено.
Направо я съсипа, Маги.
Не трябваше да свалям гарда.
Не трябваше да се обръщам.
"Винаги се пази". Колко пъти ми го е казвал?
Да...
Той обича да се повтаря.
Ще му кажеш ли, че съжалявам?
Не. Няма да му кажа такова нещо!
Гадна работа.
Е, какъв е планът?
Знам, че имаш план, така че ми кажи какъв е.
Ти си виновен.
Ти си виновен, че тя е в това състояние.
Притискаше ме да я тренирам. А аз си знаех, че е момиче.
Всичко освен теб ми подсказваше да не се захващам.
Ще те измъкна от тук. Тия доктори нищо не разбират.
Иначе защо ще живеят в пустинята?
Когато разрешат да те преместим,
ще намерим някое място, където са учили медицина.
Ти само си почивай.
Аз ще се заема.
Франки се обади на всички болници в Америка,
за да намери някой, който да я оправи.
На два пъти почти се съгласиха, докато не я прегледаха
и казаха, че е безнадеждно.
Разрешиха му да я превози чак след два месеца.
За това си има сестри.
Аматьори.
Кожата й се покри с рани, защото не можеше да мърда.
Благодаря ти.
Пътуваха 6 часа с линейката.
Натам със самолет, насам с кола.
Намери добър пансион.
Грижеха се добре за Маги. А и тя не би се оплакала.
По няколко часа на ден я готвеха за инвалидната количка.
Едно, две, три.
Не можеше да диша сама и респираторът бе включен постоянно.
Помпаха я с кислород по 24 часа на ден.
Майка й се обади да каже, че идват да я видят.
Следващите две седмици тя ги чака на прозореца по цял ден.
Франки най-накрая ги откри
и разбра, че са се настанили в хотела преди шест дни.
Остави им куп съобщения, но те не отговориха.
Не е нужно да стоиш по цял ден.
Харесва ми.
Дори и ти да не беше тук, щях да идвам да си чета.
Мама ще дойде скоро и ще облекчи бремето ти.
За мен не е бреме.
Ето...
Прочети това.
Добре, достатъчно.
Ужасно произношение.
Ще ти кажа на английски какво прочете току-що.
"Сега ще се надигна и ще ида в Инисфри.
Ще построя малка колиба от кал и пръти.
Там ще намеря покой, защото там покоят е навсякъде.
Той се крие във воала на утрото там, където пеят щурците."
Не е зле, а?
Ще построиш ли колиба, шефе? - Аз ли?
Когато се откажеш от всичко.
Имаш предвид от бокса?
Никога няма да се откажа.
Харесват ми гадните миризми.
Представям си как си в колибата с книгите си и лимоновия пай.
Ами ти? Искаш ли да живееш в колиба?
Мога да се науча да готвя.
В такъв случай веднага започвам да търся.
Аз съм Франклин Дън, познаваме се. - Къде е момиченцето ми?
Защо не отидете в хотела, да се преоблечете?
Тя не знае, че сте били в Дисниленд.
Имаме бизнес със сестра ми. Защо не ни кажеш къде е?
Значи ти си Джей Ди? А ти също идваш по бизнес?
Пропуснахте част от забавлението. Върнете се и елате по-късно.
Дойдох да се грижа за детето си,
а ти твърдиш, че съм лоша майка?
Мери М. Не може да мърда. Щяхме да я вземем в Дисниленд.
Маргарет Фицджералд? - Стая 301.
Хайде, мамо.
Видях се как дишам! Тялото ми се мяташе.
Мислех си: "Защо никой не ми каза?!"
Косата ти има нужда от миене. Вижда ми се мазна.
Това е някакъв договор. - Какъв?
Как я карате?
Съжалявам, скъпа, но нямаме много време.
Г-н Джонсън ни взима много пари, за да е тук с нас.
Оставете го, ще й го прочета.
Ей, старче! Ти член на семейството ли си?
Не се бъркай!
Прочети ми го, мамо. - Просто някакъв договор.
За сигурността на парите ти.
Не се притеснявай, мамо.
Комисията по бокса плаща за всичко това.
А ако спрат да плащат, Мери М?
Г-н Джонсън казва, че ще ми вземат къщата.
Ако прехвърлите средствата на майка си, ще бъдат недосегаеми.
Без лекари, без разходи за погребение. Нищо!
Защо не го оставите, аз ще й го прочета...
Г-н Дън, моите уважения, но това не е ваша работа.
Добре, ще бъда в коридора.
Ти беше добра дъщеря, Мери М.
Подпиши документа и ще се грижа за семейството
така, както би искал баща ти.
Как се подписваш?
Можеш ли да държиш писалка? - Трябва да се подпише с уста.
Сложи писалката в устата й.
Ето, скъпа.
Гледа ли мача, мамо?
Знаеш какво мисля по въпроса.
Бях доста добра. - Ти загуби, Мери М.
Не по твоя вина, както чух, но все пак загуби.
Недей да губиш онова, което ти е останало.
Къде се забави? - Какво искаш да кажеш?
Мамо, заведи Мардел и Джей Ди у дома.
Преди да кажа на адвоката как, за да не загубиш помощите,
така и не подписа документите за къщата.
Така че, ако искам мога да я продам
и да изхвърля дебелите ви мързеливи селски задници.
И ако още веднъж дойдеш тук, ще го направя.
Някой трябва да им брои до десет.
Не мирише добре, а, докторе?
Ще трябва да го отрежем, Маги.
Отрязаха ми краката, шефе.
Всичко ще се оправи, чуваш ли?!
Винаги те чувам, шефе.
Имаш ли нужда от нещо?
Искам да знам какво означава "Мо Кушле".
Ти не спечели мача. Не бива да ти казвам.
Ти си най-злобният мъж на света. Нищо чудно, че никой не те обича.
Напомняш ми за татко ми.
Явно е бил много интелигентен и красив мъж.
Няма да ме караш да чета още Йейтс, нали?
Не...
Гледам един каталог на "Сити колидж".
Мислех да ти взема количка
от онези, дето се управляват със сламка.
Мислех, че ще поискаш да продължиш образованието си.
Ще те помоля за една услуга, шефе.
Разбира се.
Каквото кажеш.
Помниш ли какво направи татко ми за Аксел?
Дори не си го помисляй.
Не мога да живея така, Франки.
Не и след всичко, което направих. Аз обиколих света.
Хората скандираха името ми.
Е...
Не точно моето име, а някакво име, което ти ми даде,
но скандираха за мен.
Появих се в списанията.
Дори не съм мечтала за това.
Родила съм се килограм и 200 грама.
Татко казваше, че съм си пробила път на този свят с бой.
Искам да си отида с бой.
Само това искам, Франки.
Не искам да се караме за това.
Направих това, което исках.
Спечелих всичко.
Не ги оставяй да продължават да ми го отнемат.
Не ме оставяй да лежа, докато гласовете на публиката не заглъхнат.
Не мога.
Моля те...
Моля те, не ме моли.
Моля те.
Не мога.
Ало?
Оказа се, че през нощта Маги е намерила решение сама.
Прехапала си езика.
Спри!
Погледни ме!
Докато я зашият, кръвта й почти изтекла.
Тя се свестила и скъсала шевовете, още преди Франки да отиде.
Зашили я пак и обездвижили устата й, за да не хапе.
Знаеш, че не можеш да го направиш.
Знам, отче.
Но не знаеш колко е упорита. Колко трудно я тренирах.
Другите боксьори правеха каквото им кажа,
а тя само задаваше въпроси и пак правеше каквото си иска.
Как стигна до титлата и...
Не стигна до върха, защото ме слушаше.
А сега иска да умре, а аз искам да я задържа.
И се кълна в Бога,
че това е голям грях.
Като я поддържам жива, аз я убивам.
Разбираш ли ме? Какво да направя?
Нищо не можеш да направиш. Остави всичко на Господ.
Тя не иска помощ от Господ. Иска помощ от мен.
Франки, идваш на службите всеки ден вече 23 години.
Човек, който идва толкова често, явно не може да си прости нещо.
Но каквито и грехове да имаш,
те са нищо в сравнение с това.
Забрави за Бог... за Ада и Рая.
Ако направиш това, ще потънеш дълбоко.
Толкова дълбоко,
че никога няма да се завърнеш.
Мисля, че вече го направих.
Държим я упоена, за да не опита отново.
Тази сутрин ходих при Маги.
Ти беше някъде другаде.
Да.
Имал си мач, за който не знам?
Вината не беше твоя.
Нямах право да говоря така.
Прав си!
Намерих ти боксьор, а ти я направи най-добрата.
И после я убих. - Не говори така!
Когато дойде тук, Маги имаше само смелост.
Нямаше никакъв шанс да стигне там, където искаше.
А година и половина по-късно се би за титлата. Ти го направи!
Хората умират всеки ден, докато мият подове и чинии, Франки.
И каква е последната им мисъл? "Така и не получих шанс."
Благодарение на теб, Маги получи шанс.
Ако умре днес, знаеш ли каква ще е последната й мисъл?
"Мисля, че се справих добре."
На мен би ми било достатъчно.
Да.
Ще взема по чаша кафе.
Добре...
Ще изключа машината за въздуха
и ти ще заспиш.
След това ще ти сложа инжекция и...
Ще продължиш да спиш.
Мо Кушле
означава "скъпа моя, моя кръв".
Той й сложи инжекция.
Адреналинът бе достатъчно, да я убие няколко пъти.
Не искаше тя да преживее всичко това отново.
После си тръгна.
Не знам дали в душата му бе останало нещо.
Аз се върнах в залата.
Чаках и се надявах, че все някога ще се появи.
И точно тогава през вратата влезе призрак.
Много мислих над думите ви, гос'ин Скрап.
Какво съм казал, Опасен?
Че всеки може да загуби мач.
Така си е.
Сложи си ръкавиците. Имаш да наваксваш.
Дадено, гос'ин Скрап.
Франки така и не се върна.
"Да си як не е достатъчно."
Франки не остави бележка и никой не знае къде отиде.
Надявах се да е дошъл при теб
и да те е помолил още веднъж за прошка.
Но може би в сърцето му не бе останало нищо.
Надявам се да е отишъл някъде, където е намерил покой.
Някъде в кедровата гора.
Между края на света и майната си.
Но може би само си мечтая.
Където и да е,
мисля, че трябва да знаеш какъв човек беше баща ти.
Продуцент и режисьор КЛИНТ ИСТУУД
Сценарий ПОЛ ХАГИС
Оператор ТОМ СТЪРН
С участието на: КЛИНТ ИСТУУД
ХИЛАРИ СУОНК
МОРГАН ФРИЙМАН и др.
Музика КЛИНТ ИСТУУД
Превод и субтитри ХРИСТО ХРИСТОВ
Редактор КАТЕРИНА БЪРЗЕВА